Alegeri Portugalia: Partidul Socialist (PS) și Alianța Democratică (AD) practic la egalitate, Chega (Ajunge!, extrema dreaptă) deține balanța puterii
Scrutinul parlamentar anticipat de duminică din Portugalia a rezultat într-un parlament fără majoritate. După atribuirea de către Comisia Electorală Națională a peste jumătate din cele 230 de mandate ale Adunării Republicii (parlamentul unicameral), AD – alianță de centru dreapta condusă de Luis Montenegro – a obținut 29,3% din voturi și 49 de deputați, în timp ce PS – condus de Perdo Nuno Santos a obținut 28,6% și 50 de deputați, în timp ce Chega – condus de Andre Ventura a obținut 18,5% și 32 de deputați. Alte partide mai mici au obținut până acum 3 mandate.
Scrutinul anticipat a fost convocat după demisia în noiembrie 2023 a premierului și liderului PS, Antonio Costa, care deținea o majoritate absolută în parlament, după ce partidul său a fost acuzat de implicare în afaceri de corupție.
Noul raport de forțe din parlament face dificilă formarea unei majorități stabile: Montenegro a anunțat că nu va guverna alături de Chega, dar liderul extremei drepte, Andre Ventura, care are printre prieteni pe fostul președinte al Braziliei, Jair Bolsonaro, și pe vicepremierul Italiei, Matteo Salvino, de la partidul anti-imigrație Liga, a declarat că vrea un rol în guvern în schimbul sprijinului și a declarat că Montenegro va fi responsabil pentru orice instabilitate dacă refuză să negocieze.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank